**Informācija par piedāvājumu atvēršanas sanāksmes atcelšanu**

**atklātā konkursā “Nieru aizstājterapijas nodrošinājuma preču piegāde”,**

**ID Nr. PSKUS 2018/1, nolikumu**

2018.gada 16.februārī Iepirkumu uzraudzības birojā (turpmāk – IUB) ir saņemts SIA “M Medical” iesniegums par VSIA “Paula Stradiņa klīniskā universitātes slimnīca” rīkotā atklātā konkursa “Nieru aizstājterapijas nodrošinājuma preču piegāde”, ID Nr. PSKUS 2018/1 (turpmāk – iepirkums) nolikumu.

Ņemot vērā iepriekš minēto un pamatojoties uz Ministru kabineta 2017.gada 28.februāra noteikumu Nr. 107 “Iepirkumu procedūru un metu konkursu norises kārtība” (turpmāk – Ministru kabineta noteikumi) 14.punktu (nosaka, ka Publisko iepirkumu likuma 68.panta septītajā daļā minētajā gadījumā pasūtītājam ir jāatceļ piedāvājumu atvēršanas sanāksme un pasūtītājs nedrīkst atvērt iesniegtos piedāvājumus), **informējam, ka iepirkuma piedāvājumu atvēršanas sanāksme valsts elektronisko iepirkumu sistēmā (**[**www.eis.gov.lv**](http://www.eis.gov.lv)**) nenotiks 2018.gada 22.februārī plkst. 10:00.**

**Papildus informējam, ka piedāvājumu iesniegšanas termiņš iepirkumā netiek mainīts.**

**Piedāvājumus iepirkumā var iesniegt valsts elektronisko iepirkumu sistēmā (www.eis.gov.lv) līdz 2018.gada 22.februārim plkst. 10:00.**

Atbilstoši Ministru kabineta noteikumu 14.punktam, informēsim pretendentus par piedāvājumu atvēršanas sanāksmi vismaz 3 (trīs) darba dienas iepriekš (ja IUB iesniegumu izskatīšanas komisija pieņems Publisko iepirkumu likuma 71.pantā otrās daļas 1.punktā pieņemto lēmumu) vai arī neatvērsim iesniegtos piedāvājumus (ja IUB iesniegumu izskatīšanas komisija pieņems Publisko iepirkumu likuma 71.pantā otrās daļas 3.punktā vai trešajā daļā pieņemto lēmumu).